ການລົງໂທດ ຂອງ ເກົາຫຼີໃຕ້ ເຮັດໃຫ້ຣັດເຊຍ ໂຈະການສ້າງ ທາງລົດໄຟ ໃນເກົາຫຼີເໜືອ
ເກົາຫລີ​ໃຕ້ ​ໄດ້​ວາງມາດຕະການລົງໂທດໃໝ່ ຕໍ່ເກົາຫລີເໜຶອ ເພື່ອຕອບໂຕ້ ຕໍ່ການທົດລອງນິວເຄລຍ ແລະຍິງລູກ​ສອນ​ໄຟ ຂີປະນາວຸດ ເທື່ອຫລ້າສຸດ.
ເກົາຫລີໃຕ້ ໄດ້ວາງມາດຕະການລົງໂທດໃໝ່ ຕາມລຳພັງ ຕໍ່ ເກົາຫຼີເໜືອໃນການຕອບໂຕ້ຕໍ່ການທົດລອງນິວເຄລຍ ແລະ ລູກສອນໄຟຂີປະນາວຸດເທື່ອຫລ້າສຸດ ຂອງອຳນາດການປົກ ຄອງດັ່ງກ່າວ ພາຍໃຕ້ການລົງໂທດ ທີ່ໄດ້ປະກາດໃນວັນອັງຄານມື້ນີ້ ໂຊລ ມີບັນຊີດຳ ຊາວເກົາຫຼີເໜືອ 40 ຄົ ແລະ 30 ອົງການຈັດຕັ້ງ ທີ່ພົວພັນໃນໂຄງການພັດທະນາ ອາວຸດນິວເຄລຍຂອງເກົາ ຫລີເໜືອ ຊຶ່ງຈະຫ້າມເຂົາເຈົ້າ ບໍ່ໃຫ້ພົວພັນດ້ານການເງິນ ຢູ່ ໃນເກົາຫລີໃຕ້ ການລົງໂທດນີ້ ຍັງຫ້າມບໍ່ໃຫ້ກຳປັ່ນໃດໆ ທີ່ຈອດຢູ່ທ່າກຳປັ່ນເກົາຫລີເໜືອໃນລະຫວ່າງ 180 ມື້ກ່ອນນັ້ນ ເຂົ້າມາໃນເກົາຫລີໃຕ້ ເກົາຫລີໃຕ້ ຍັງຈະຊຸກຍູ້ບໍ່ໃຫ້ປະຊາຊົນຂອງຕົນ ຫລີກຫລ່ຽງການກິນອາຫານ ຢູ່ຮ້ານອາ ຫານເກົາຫລີເໜືອ ເວລາເດີນທາງອອກນອກປະເທດ ພຽງຢາງເປັນເຈົ້າຂອງ ແລະບໍລິ ຫານຮ້ານອາຫານຫຼາຍຮ້ອຍແຫ່ງຢູ່ໃນໂລກໂດຍນຳເອົາເງິນສົດມາໃຫ້ແກ່ລັດຖະບານທີ່ ເປັນແຫລ່ງລາຍໄດ້ທາງເງິນຕາເງິນທີ່ສຳຄັນນັ້ນ